החממה הבינלאומית לקולנוע ירושלים

חממת הקולנוע הבינלאומית - ירושלים, מיסודו של בית הספר סם שפיגל לקולנוע ולטלוויזיה ירושלים, נפתחה בדצמבר 2011 במטרה לקדם את מיטב יוצרי הקולנוע הצעירים, בוגרי בתי ספר לקולנוע מכל העולם ומישראל, לכתיבת סרטי עלילה באורך מלא ומימוש הפקת כל סרט.

עם יסודה הפכה החממה הירושלמית לחממה השלישית מסוגה בעולם לצד זו של פסטיבל סאנדנס (ארצות הברית) וחממת טורינו  (איטליה).

יוזם החממה הוא פעיל הקולנוע הישראלי רנן שור. מנהלת החממה היא מור אלדר.

תוכנית חממת הקולנוע הבינלאומית 

מטרת החממה היא לתמוך ביצירה קולנועית של יוצרים צעירים בישראל ובעולם. בכל שנה נבחרים 12 פרויקטים לאחר עבודת מיון מקצועית של לקטורים מהתחום. באמצעות חפשים הפועלים בשמה במספר יבשות, נבחרים יוצרים צעירים מהעולם, במאים-כותבים שעשייתם הקולנועית עוררה הדים, לכתיבת סרטם הארוך הראשון או השני. פרויקטים ישראליים נבחרים על ידי צוות מקצועי.

12 היוצרים הנבחרים מגיעים לירושלים לשתי תקופות כתיבה אינטנסיביות (בחודשים דצמבר ומרץ), במהלכן הם עובדים עם עורכי תסריט על השבחת תסריטם, ואלו מסייעים להם לממש את פוטנציאל סיפור התסריט. בין שתי תקופות הכתיבה בירושלים ממשיכים משתתפי החממה במלאכת הכתיבה, תוך שמירה על קשר רציף עם עורכיהם.

שלושת עורכי התסריט הבולטים של החממה הם קלייר דונס (בריטניה), ז'אק אצ'וטי (צרפת) ותומס היילר (גרמניה) בין העורכים הישראלים שהשתתפו ערן ריקליס ושרי תורג'מן. כמו כן, שימשו בעבר עורכי תסריט גם חגי לוי (ישראל), ג'ינו ונטריליה (איטליה) וקובי גל רדאי (ישראל).

המפגש השלישי מתקיים בירושלים, ובמהלכו המשתתפים מציגים את הפרויקט הבשל באירוע פיצ'ינג פתוח לקהל, במסגרת פסטיבל הקולנוע ירושלים. הם מציגים עם מפיקיהם את הפרויקטים בפני חבר שופטים בינלאומי ועשרות מפיקים מארצות שונות ומישראל שמגיעים כאורחי החממה כפוטנציאל משקיעים ושותפים.

חממת הסדרות 

מנהלת בית הספר סם שפיגל לקולנוע ולטלוויזיה, דנה בלנקשטיין כהן, הקימה את חממת סם שפיגל לסדרות, יחד עם אורית זמיר (מנהלת חממת הקולנוע דאז). אורית זמיר הייתה המנהלת של המחזור הראשון של חממת הסדרות. בשנת 2023 נכנסה לנהל את שתי החממות מור אלדר.

במרץ 2022 השיק בית הספר לראשונה את המחזור הראשון של חממת סם שפיגל לסדרות טלוויזיה, בתמיכת נטפליקס, סרטי פרמאונט, חברת ההפקה האמריקאית New Mandate Films, סרטי יונייטד קינג, המיזם לקולנוע ולטלוויזיה בירושלים, עיריית ירושלים ומשרד החוץ. במסגרת החממה מפתחים בכל מחזור 8 יוצרות ויוצרים מישראל תסריטים לסדרות טלוויזיה בליווי מנטורים מקצועיים מובילים בתעשיית הטלוויזיה בארץ ובעולם, ביניהם: נח סטולמן, רונית ויס ברקוביץ, אוסי נשרי, דרור משעני, דפנה לוין ונציג נטפליקס, המפיק והתסריטאי ג'ו פרצ'יו.

זוהי חממת סדרות הטלוויזיה הראשונה בישראל הפתוחה ליוצרות ויוצרים בתחילת דרכם, והיא מתקיימת בירושלים ובמשרדי נטפליקס בלוס אנג'לס בשיתוף Scripted Israel של משרד החוץ וכן בפגישות און ליין.

המחזור השני של החממה נפתח ביוני 2023.

מן התקשורת 
 מירושלים לנטפליקס: המחזור השני של חממת סם שפיגל לסדרות טלוויזיה: ראיון עם מור אלדר, אתר פורטפוליו, יובל סער, 27 ביולי 2023
 הנבחרים של ימי התעשייה, וואלה, הלאונג'. מיכל גלנטי, 18 ביולי 2023
 הוכרזו הזוכים בפרסי חממת סם שפיגל לקולנוע בינלאומי 2023, וואלה תרבות, 17 ביולי 2023
 בשיתוף נטפליקס וחברות הפקה בינלאומיות: הסדרות החדשות של חממת סם שפיגל, כל העיר, רפי גמיש, 13.6.23
 מתחממים: נטפליקס חוזרת לחפש את הסדרה הבאה שלה בירושלים, טיים אאוט,  13.6.23
 - מור אלדר מונתה למנהלת החדשה של חממות סם שפיגל לקולנוע ולטלוויזיה, אתר בית הספר סם שפיגל, נובמבר 2022
 אלמורק מרשה הישראלית זכתה בפרס הפיצ'ינג הבינלאומי בירושלים - הארץ, יולי 2014
 
 הוכרזו הזוכים באירוע הפיצ'ינג של חממת הקולנוע - הארץ, יולי 2013
 נחשו מי זכה בפרס הראשון בחממת התסריטים של ירושלים - סינמסקופ, יולי 2013
 רוני קידר זכתה בפרס החממה של פסטיבל ירושלים 2013 - אידיבי, יולי 2013
 ריאיון עם פאולו ברנקו - כלכליסט, יולי 2013
 חממות של תקווה - גלובס, יוני 2012
 
 12 קולנוענים התחילו אתמול את חממת התסריטים השנייה בירושלים - סינמסקופ, דצמבר 2012
 סאנדנס בירושלים? סם שפיגל יקימו חממת קולנוע בינלאומית - וואלה!, פברואר 2011
 הוכרזו שמות הבמאים שנבחרו לסאנדנס הישראלי - וואלה!, נובמבר 2011

קישורים חיצוניים 

 אתר האינטרנט של בית הספר סם שפיגל לקולנוע ולטלוויזיה - ירושלים

בית הספר סם שפיגל לקולנוע ולטלוויזיה